cyanic-selkie/wikianc huggingface dataset:
Զեմերինգ (լեռնադահուկային առողջարան)
Գնացքով
Զեմերինգը երկաթուղային գծով միացված է Ավստրիայի գրեթե բոլոր քաղաքներին։ Զեմերինգի կայարանից մինչև լեռնադահուկային ճոպանուղի հասնելու համար անհրաժեշտ է քայլել 20-25 րոպե։ Առկա է տաքսի ծառայություն, որի արժեքը նշված հատվածի համար կազմում է 6 եվրո մեկ անձը ։
Ավտոբուս
Վիեննայից Blaguss traveling հարմարավետ ավտոբուսները ուղևորներին տեղափոխում են Զեմերինգ ։
Ինքնաթիռ
Զեմերինգից Վիեննայի միջազգային օդանավակայանը 100 կմ, իսկ Գրացի օդանավակայանը 120 կմ հեռավորության վրա են գտնվում։ Թռիչքները կատարում են հետևյալ ավիաընկերությունները՝
Ձմեռային հանգիստ
Զեմերինգում լեռնադահուկային շրջանը տևում է նոյեմբերի կեսերից մինչև ապրիլի սկիզբ։ Լեռան բարձրությունը մոտ 400 մետր է։ Ձմռանը այցելուներին հասանելի են ՝
Ամառային հանգիստ
Ամռանը հանգստավայրը դառնում է առողջարանային և սպորտային կենտրոն։ Այստեղ կարելի է այցելել ինչպես ընտանեկան հանգստի, այնպես էլ էքստրեմալ հեծանվավածքի համար։ Հանգստավայրում է գտնվում Եվրոպայի ամենամեծ հեծանվաուղիներից մեկը։ Այն հաճախ դառնում է տարբեր տեսակի շնորհանդեսների և միջոցառումների անցկացման վայր, ինչպես օրինակ Mazda MX5 ավտոմեքենայի շնորհանդես, Race the night շուրջորյա հեծանվամրցումներ և այլն ։
Ամռանը Զեմերինգում հասանելի են ՝
Բնակեցում
Զեմերինգում գործում են բազմաթիվ հյուրանոցային համալիրներ, որոնցից ամենահինը համարվող Grand Hotel Panhans-ը հանդիսանում է հանգստավայրի տեսարժան վայրերից։ Հռչակավոր հյուրանոցներից է նաև Sporthotel Semmering հյուրանոցը ։
Ծանոթագրություններ
Կատեգորիա:Լեռնադահուկային առողջարաններ Կատեգորիա:Լեռնադահուկային սպորտն Ավստրիայում Կատեգորիա:Ավստրիայի առողջարաններ Կատեգորիա:Զբոսաշրջությունն Ավստրիայում
Սերիեռ (Արդեշի գավառ)
Սերիեռ (Serrières), համայնք Ֆրանսիայի Օվրեն-Ռոն-Ալպեր մարզի Արդեշ գավառում ։
Բնակչությունը 2008 թվականի դրությամբ կազմում է 1145 մարդ, բնակչության խտությունը` 289.14 մարդ/կմ²։ Բնակավայրը զբաղեցնում է 3.96 կմ² տարածք։
Աշխարհագրություն
Գտնվում է Փարիզ քաղաքից 440 կմ հարավ-արևելք, Լիոն քաղաքից` 50 կմ հարավ, Պրիվա քաղաքից` 70 կմ հյուսիս։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Արտաքին հղումներ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Էդվարդ Միլիտոնյան
Էդվարդ Գևորգի Միլիտոնյան, հայ բանաստեղծ, նկարիչ։ Հայաստանի գրողների միության անդամ 1977 թվականից։ Հայաստանի գրողների միության նախագահ (2013 թվական)։ ՀՀ մշակույթի վաստակավոր գործիչ (2012 թվական) ։
Կենսագրություն
Միլիտոնյանը 1974 թվականին ավարտել է Երևանի պետական համալսարանի բանասիրական ֆակուլտետը։ Աշխատել է «Պիոներ», «Ծիծեռնակ», «Գարուն» ամսագրերում։ Հայաստանի գրողների միության անդամ է 1977 թվականից։ 1992 թ. նշանակվել է ՀՀ հեռուստառադիոյի պետվարչության պետի 1-ին տեղակալ, ապա՝ պետի պաշտոնակատար։ 1995 թվին նշանակվել է ՀՀ Տեղեկատվության և գրահրատարակչության նախարարության նախարարի 1-ին տեղակալ, Հայաստանի ռադիոյի տնօրեն։ Եղել է ՀՀ պաշտպանության նախարարության քարոզչության և հասարակական կապերի վարչության պետ, ՀՀ վարչապետի խորհրդական, միաժամանակ՝ ՀՀ կառավարության տեղեկատվության և հասարակության հետ կապերի վարչության պետ, ՀՀ կառավարությանն առընթեր տեղեկատվության և գրահրատարակչության վարչության պետ, ՀՀ մշակույթի և երիտասարդական հարցերի նախարարության գրահրատարակչական գործի գործակալության պետ։ 2010 թվականին նշանակվել է ՀՀ մշակույթի նախարարության վերանվանված գրահրատարակչական գործի կենտրոնի պետ։ Ազատվել է 2016 թվին։ 2004-ին ընտրվել է ՀԳՄ քարտուղար։ 2013 թվականից ՀԳՄ նախագահն է և ՀՀ մշակույթի նախարարության Հրատարակչական գործի գործակալության պետը։ Հեղինակ է հայերեն և 26 այլ լեզուներով հրատարակված 88 գրքերի, ունի թարգմանական 3 գիրք։ Միլիտոնյանի գրքերի մի զգալի մաս տպագրվել է նրա ձևավորմամբ։ Հրապարակել է ,,Նկարչական ալբոմ,, / 2007թ./: Նրա հեղինակած նախագծով հրատարակվել է 16 անթոլոգիա։ Նրա գեղանկարների ցուցահանդեսները բացվել են մեր երկրում և արտերկրում։ Հեղինակ է մի շարք ֆիլմերի։ «Երևան» ստուդիայի ֆոնդերում են «Եռաբլուր», «Վարդավառ» և «Տեառն ընդ առաջ» կինոնկարները։ Հեղինակել է հեռուստատեսային «Վերնատուն» հանդեսը։ Անդամ է Բուլղարիայի անկախ գրողների միության, Բելառուսի գրողների միության, Գրողների ինտերնացիոնալ ասոցիացիայի (ԱՄՆ, 2022 թ.): Նկարչական աշխատանքների ցուցահանդեսները բացվել են Հայաստանում և արտերկրում ։
Արտաքին հղումներ
Կատեգորիա:Հայ բանաստեղծներ Կատեգորիա:Հայ նկարիչներ Կատեգորիա:Հայաստանի գրողների միության նախագահներ Կատեգորիա:20-րդ դարի բանաստեղծներ Կատեգորիա:Հայաստանի գրողների միության անդամներ Կատեգորիա:ՀՀ մշակույթի վաստակավոր գործիչներ Կատեգորիա:ՀՀ պետական մրցանակի դափնեկիրներ Կատեգորիա:Բանաստեղծներ այբբենական կարգով
Ուղենիշային հորիզոն
Ուղենիշային հորիզոն, շերտ ապարների հաստվածքի մեջ, որն առանձնանում է լիթոլոգիական հատկանիշներով, գույնով, կազմով, որոշակի ներփակումների ու օրգանական մնացորդների խմբի առկայությամբ և պահպանում այդ յուրահատկությունները զգալի տարածության վրա։ Դա հնարավորություն է ընձեռում ուղենիշային հորիզոնն օգտագործել կտրվածքների հետամտման ու համադրման համար՝ երկրաբանական հանույթի և երկրաբանական այլ հետազոտությունների ընթացքում։
Կատեգորիա:Երկրաբանություն
Զանգվածային սպանություն Կերչի պոլիտեխնիկական քոլեջում
Զանգվածային սպանությունը Կերչի պոլիտեխնիկական քոլեջում տեղի է ունեցել 2018 թվականի հոկտեմբերի 17-ին։ Ըստ պաշտոնական տվյալների՝ սովորողների և ուսումնական հաստատության աշխատակիցներից մահացել է 21 մարդ, տուժել է 73 մարդ ։
Իրադարձությունների ընթացք
Ըստ որոշ ականատեսների՝ ընդհանուր առմամբ մի քանի պայթյուն է եղել, ինչպես նաև լսվել են հրազենից արձակված կրակոցներ, ինչը ենթադրության պատճառ էր դարձել, թե հարձակվողները կարող են մի քանիսը լինել։ Новая газета հրատարակությունը փոխանցում էր քոլեջի ուսանող Վիկտորի խոսքերը, ով նշում էր, որ լսել է ավելի քան 10 կրակոց, ընդ որում՝ նրա խոսքերով՝ դրանք եղել են հատ-հատ կրակոցներ, ոչ թե ավտոմատացված հերթականությամբ ։
Հանցագործությունը կատարելուց հետո Ռոսլյակովը գնացել է քոլեջի գրադարան, որտեղ, հետաքննության վարկածի համաձայն, ինքնասպանություն է գործել՝ զենքից ինքն իր գլխին կրակելով։
Ժամը 11:48-ին «Ալֆա» անվտանգության ապահովման մասնավոր հաստատությունը կատարվածի մասին ահազանգ ստացավ (քոլեջը «Ալֆա»-ի պահպանության ներքո գտնվող հաստատություն է). հերթապահ խումբը քոլեջ հասավ 10 րոպե անց ։ Գրեթե նույն ժամանակահատվածում հարձակման մասին հաղորդում ստացան իրավապահ մարմինները և քաղաքի՝ արտակարգ իրավիճակների կայանը։ Ժամը 12:00-ին տեղ է հասնում շտապ բժշկական օգնության անձնակազմը, սկսվեց տուժողների էվակուացիա, 12:40 քոլեջի շենքն ամբողջությամբ շրջափակված էր ուժային կառույցների աշխատակիցների կողմից։ Ավերակների մեջ մնացածներին դուրս հանելու և տեղանքում աշխատանքներ իրականացնելու համար Ռուսաստանի ռազմական շրջանի կողմից ներգրավվեց 200 ռազմական ծառայող և մոտ 100 միավոր ծանր տեխնիկա ։
Զոհեր և վիրավորներ
Հարձակման արդյունքում ընդհանուր առմամբ զոհվեց 21 մարդ՝ 15 ուսանող, քոլեջի 5 աշխատակից և ինքը՝ հավանական հանցագործը։ Ղրիմի բժշկական կենտրոնի հաղորդած տվյալների համաձայն՝ վիրավորների և տուժողների ընդհանուր թիվը կազմում է 73, նրանցից 47-ը հոսպիտալացվել է ։
Կասկածյալի ինքնությունը
Հանցագործության կատարման մեջ կասկածյալ հանդիսացող ը 18-ամյա Վլադիսլավ Իգորևիչ Ռոսլյակովն է (ծնվ.՝ 2000 թվականի մայիսի 2-ին), նրա մարմինը՝ հրազենային վնասվածքով, հայտանաբերվել է քոլեջի գրադարանում. հետաքննությունը ենթադրում է, որ հարձակվողը հետո ինքնասպան է եղել՝ գլխին կրակելով ։
Զանգվածային լրատվության միջոցների հաղորդումների համաձայն՝ Ռոսլյակովը Կերչի պոլիտեխնիկական քոլեջում գրանցվել է 2015 թվականին և սովորում էր «Արդյունաբերական և քաղաքացիական շենքերի էլեկտրասարքավորման մոնտաժ, կարգավորում և շահագործում» բաժնի 4-րդ կուրսում։
«РИА Новости» տեղեկատվական գործակալության աղբյուրն իրավապահ մարմիննեին հայտնել է, որ Ռոսլյակովն իր գործողությունները պլանավորել է 2017 թվականի հունվարից և միայնակ է գործել ։
Հոկտեմբերի 17-ի իրադարձություններից ընդամենը որոշ ժամանակ առաջ նա օրինական ճանապարհով ձեռք է բերել Hatsan հրազեն ), դրա համար ստացել է համապատասխան թույլտվությունը ։
Վլադիսլավը 2018 թվականի հուլիսի 18-ին գրանցվել էր Սիմֆերոպոլի՝ զենքի հետ վարվելու պարապմունքներին, որտեղ անցկացվում էր վեցժամյա դասընթաց, դասավանդում էին անվտանգության տեխնիկա և զենքի հետ վարվելու կանոններ, ինչպես նաև առաջին բուժօգնության ցուցաբերում։ Դասընթացին մասնկացելուց հետո Վլադիսլավին վկայական տրվեց ։ 2018 թվականի սեպտեմբերի 13-ին Ռոսլյակովը Կերչի «Բազե» զենքի խանութից ձեռք բերեց կարտեչով 150 փամփուշտ ։
Ենթադրյալ հանցագործի գործողությունների և դրանց հաջորդականության հիման վրա միանգամից մի քանի հրատարակություն ենթադրեց, որ գրոհը ոգեշնչված է եղել Կոլումբայնի ավագ դպրոցի զանգվածային սպանություններով, որոնք տեղի էին ունեցել 1999 թվականին. իր տեսքով Ռոսլյակովը գուցե ընդօրինակում էր ոչ միայն Էրիկ Հարրիսին, այլև կինոնկարում ՝ նրա գեղարվեստական կերպարին։
Ռուսաստան
Կատարվածից քիչ անց Ռուսաստանի հակաահաբեկչական կոմիտեն հայտարարեց քոլեջում՝ ռումբի պայթեցման արդյունքում տեղի ունեցած պայթյունի մասին, Ղրիմի Հանրապետության իշխանությունները հայտարարեցին արտակարգ դրության մասին։ Իսկզբանե Ռուսաստանի Դաշնության ազգային գվարդիայի դաշնային ծառայությունը և ՌԴ քննչական կոմիտեն տեղի ունեցածը դիտարկում էին որպես ահաբեկչական գործողություն , սակայն հետո հարուցված քրեական գործը վերաորակավորվեց՝ քննությամբ դիտարկվեցին հանցագործության նախանշանները՝ նախատեսված ՌԴ քրեական օրենսգրքի 105-րդ հոդվածի «ա» և «ե» կետերով (հանրության համար վտանգավոր եղանակով 2 և ավելի անձանց սպանություն) ։
Զանգվածային սպանության մասին գործով նշանակվեցին դատաբժշկական, բալիստիկական և այլ փորձաքննություններ։ Կասկածյալ Վլադիսլավ Ռոսլյակովին նշանակվեց հետմահու դատահոգեբուժական փորձաքննություն։ Իրավապահ մարմինների կողմից խուզարկություններ իրականացվեցին այն բնակտարածքներում, որոնք պատկանում էին Ռոսլյակովի հարազատներին, և այն վարձակալած բնակարանում, որտեղ ենթադրյալ մարդասպանը բնակվում էր մոր հետ, ինչպես նաև առգրավվեցին առարկաներ, որոնք հետաքննության համար նշանակություն ունեին ։
Ուկրաինա
Ղրիմի Ինքնավար Հանրապետության դատախազությունը, որը տեղակայված է Կիևում, քրեական գործ հարուցեց՝ հանցագործության նախանշաններով՝ ըստ Ուկրաինայի քրեական օրենսգրքի 258 հոդվածի 3-րդ մասի հատկանիշների (ահաբեկչական գործողություն, որը հանգեցրել է մարդկանց մահվան) ։
Արձագանք
Ռուսաստանի նախագահ Վլադիմիր Պուտինը և Եգիպտոսի նախագահ Աբդել Ֆաթթահ Ալ-Սիսին մամաուլում համատեղ հայտարարությամբ հանդես գալու շրջանակներում՝ երկկողմ հանդիպման ժամանակ, մեկ րոպե լռությամբ հարգեցին Կերչի քոլեջի զոհերի հիշատակը։ Պետությունների ներկայացուցիչների կողմից նախապես ծրագրված պայմանավորվածությունները հետաձգվեցին ։ Ողբերգության հետ կապված ցավակցություններ հայտնեցին Գերմանիայի կանցլեր Անգելա Մերկելը, Հայաստանի վարչապետ Նիկոլ Փաշինյանը , Հայաստանի Նախագահ Արմեն Սարգսյանը  , Բելառուսի նախագահ Ալեքսանդր Լուկաշենկոն ։ Ուկրաինայի նախագահ Պետրո Պորոշենկոն Եվրոպայի խորհրդի Խորհրդարանական վեհաժողովում ուկրաինական պատվիրակության հետ հանդիպման ժամանակ ցավակցություններ հայտնեց ուկրաինացիներին, ովքեր Կերչի ողբերգության արդյունքում կորցրել էին իրենց զավակներին։ 2018 թվականի հոկտեմբերի 18-ը, 19-ը և 20-ը Ղրիմի Հանրապետությունում և Սևաստոպոլում հայտարարվեցին սգո օրեր ։ Հոկտեմբերի 19-ը սգո օր հայտարարվեց նաև Տերնոպոլի մարզում ։
Արտաքին հղումներ
Կատեգորիա:Ղրիմ Կատեգորիա:Ահաբեկչական գործողություններ Կատեգորիա:Զանգվածային սպանություն Կատեգորիա:2018 ահաբեկչություններ Կատեգորիա:2018 Ռուսաստանում
Ագապի Նասիբյան
Ագապի Նասիբյան, պատմաբան։ Փիլիսոփայական գիտությունների դոկտոր (1981)։ Բրիտանական ակադեմիայի անդամ (2002, Լոնդոն)։
Եսայի Յաղուբյան
Եսայի Յաղուբյան Սարգսի, Մուսա լեռան ինքնապաշտպանական մարտերի ղեկավարներից։
Ագապի Նասիբյան
Ծանոթագրություններ
Կատեգորիա:1929 ծնունդներ Կատեգորիա:Հայ պատմաբաններ Կատեգորիա:Փիլիսոփայական գիտությունների դոկտորներ Կատեգորիա:Կին պատմաբաններ Կատեգորիա:Օքսֆորդի համալսարանի շրջանավարտներ Կատեգորիա:Գլազգոյի համալսարանի շրջանավարտներ
Եսայի Յաղուբյան
Պայքարել է թուրքական կառավարության հայահալած գործողությունների դեմ և 1902 թ.-ին ստիպված հեռացել ԱՄՆ։ Երիտթուրքական հեղաշրջումից (1908 թ.) հետո վերադարձել է հայրենի գյուղ՝ Յողունօլուք (Մուսա լեռան շրջակայքում)։ Հերոսամարտի նախօրեին հայթայթել է զենք և զինամթերք։ Տեղահանության մասին թուրքական կառավարության հրահանգից հետո եղել է ինքնապաշտպանության գաղափարի պաշտպաններից և կազմակերպիչներից։ Հերոսամարտի ժամանակ գտնվել է առաջավոր գծում, ցուցաբերել մեծ արիություն։ 1947 թվականին ներգաղթել է Խորհրդային Հայաստան որտեղ աշխատել է որպես պահակ Երևանի դպրոցներից մեկում։
Պորտու Ֆրանկուի գավառ
Պորտու Ֆրանկուի գավառ (Microrregião de Porto Franco)՝ գավառ Բրազիլիայում, մտնում է Մարանիան նահանգի մեջ։ Մտնում է Մարանիան նահանգի հարավային մարզի մեջ։ Բնակչությունը կազմում է 96 746 մարդ 2006 թվականի տվյալով։ Զբաղեցված տարածքը 14 227,014 կմ²։ Բնակչության խտությունը 6,8 մարդ/կմ²։
Եսայի Յաղուբյան
Կատեգորիա:Հայոց ցեղասպանության ականատեսներ
Պորտու Ֆրանկուի գավառ
Գավառի կազմ
Գավառի կազմի մեջ են մտնում հետևյալ համայնքները.
Կատեգորիա:Բրազիլիայի գավառներ Կատեգորիա:Մարանիան նահանգի գավառներ
Մաարրաթ ալ-Նուման
Մաարրաթ ալ-Նուման (معرة النعمان), առևտրական ոչ մեծ քաղաք Սիրիայի Արաբական Հանրապետության հյուսիսարևմտյան մասում՝ մարզում։ Մաարրաթ ալ-Նումանի գավառի վարչական կենտրոնն է։ Գտնվում է Հալեպ — Համա ավտոմայրուղու վրա՝ Բարա ու Սիրջիլա լքված քաղաքների մոտ։ Տեղակայված է ծովի մակարդակից 496 մ բարձրության վրա։ Հույները քաղաքն անվանում էին Արրա, խաչակիրները՝ Մարրե։ Քաղաքի ներկայիս անվանումը գալիս է նրա առաջին իսլամադավան կառավարչի՝ Ան-Նուման իբն Բաշիր անունից։
Գրականություն
Կատեգորիա:Սիրիայի քաղաքներ Կատեգորիա:Մաարրաթ ալ-Նումանի գավառ
Սեն Տրիվիե սյուր Մուանյան
Կոմունայի կոդը՝ 01389։
Աշխարհագրություն
Կոմունան Փարիզ քաղաքից գտնվում է 370 կմ հարավ-արևելք, դեպի հյուսիս Լիոն քաղաք, 36 կմ է և 30 կմ հարավ-արևմուտք Բուրկ ան Բրեսից ։
Կլիմա
Կլիման կիսախոնավ է, ձմռանը ցուրտ է, իսկ ամռանը տաք։ Կոմունայում անձրևներ լինում են ոչ հաճախ, հիմնականում ամռան ամիսներին։
Բնակչություն
Կոմունայի բնակչությունը 2010 թվականին կազմել է 1877 մարդ։
Տնտեսություն
2010 թվականին աշխատունակ տարիքի (15-64 տարեկան) ունեցող 1183 մարդկանցից 894-ը տնտեսապես ակտիվ են եղել, 289-ը՝ պասիվ (ակտիվության ցուցանիշը` 75,6 % է, 1999 թվականին՝ 73,1 %)։ 894 ակտիվ բնակիչներից աշխատել են 836 -ը (464 տղամարդ, 372 կին), գործազուրկ է եղել 58 մարդ (25 տղամարդ և 33 կին)։ 289 պասիվներից 115 հոգի եղել են աշակերտ կամ ուսանող, 106-ը՝ թոշակառու, 68 պասիվ են եղել այլ պատճառներով ։
Արտաքին հղումներ
Կատեգորիա:Ֆրանսիայի համայնքներ Կատեգորիա:Ֆրանսիայի բնակավայրեր
Գագոսյան պատկերասրահ
Գագոսյան պատկերասրահ (Gagosian Gallery), ամերիկահայ արտ-դիլեր Լարի Գագոսյանին պատկանող ժամանակակից արվեստի պատկերասրահների ցանց։ Ունի 16 սրահներ, որոնցից 5-ը գտնվում են Նյու Յորքում, 3-ը՝ Լոնդոնում, նաև Բևեռլի Հիլզում, Հռոմում, Աթենքում, Ժնևում, Հոնկոնգում և այլ վայրերում։
Պատմություն
1989 թվականին Նյու Յորքի Մեդիսոն պողոտայի 980 հասցեում «Ջասպեր Ջոնսի քարտեզները» ցուցադրությամբ բացվել է առավել ընդարձակ պատկերասրահ։ Գործունեության առաջին երկու տարիների ընթացքում Մեդիսոն պողոտայի ցուցասրահում ներկայացվել են Իվ Քլեյնի, Էնդի Ուորհոլի, Սայ Տվոմբլիի և Ջեքսոն Պոլլոքի գործերը։ Այնուհետև ցուցասրահը սկսել է ցուցադրել նաև Ուոլտեր դե Մարիայի, Ֆիլիպ Տաաֆեի, Ֆրանչեսկո Կլմենտեի և Պիտեր Հելլի ստեղծագործությունները։
1991 թվականին Մանհեթանի Սոհո շրջանում բացվել է Նյու Յորքյան երկրորդ սրահը, որտեղ ներկայացվել են Ռիչարդ Սեռայի, Մարկ դի Սուվերոյի, Բարնետ Նյումանի, Քրիս Բուրդենի մեծածավալ աշխատանքները, իսկ քաղաքի կենտրոնական պատկերասրահում ներկայացվել են երիտասարդ արվեստագետները՝ Էլեն Գալահերը, Ջենի Սավիլը, Դուգլաս Գորդոնը, Բրաուն Սեսիլը։ Երկրորդ ցուցասրահը, պահպանելով պատմական ցուցահանդեսների իր հավատարմությունը, ներկայացրել է Խոան Միրոյի, Ալեքսանդր Կոլդերի, Հենրի Մուրի մոնումենտալ քանդակները։ Էնդի Ուորհոլի ստեղծագործությունները ներկայացվել են Նյու Յորքյան երկու պատկերասրահներում՝ համագործակցելով Էնդի Ուորհոլ հիմնադրամի հետ։ 1996 թվականին կազմակերպված Դամիան Հերստի «Անիմաստ բացարձակ կոռուպցիա» ցուցադրությունն առաջինն էր Ամերիկայում, որտեղ ֆորմալդեհիդի ջրարկղերում ցուցադրվեցին Հերստի կենդանիները՝ արվեստագետի վիճահարույց ստեղծագործությունների շարքը։
1995 թվականին Գագոսյանը Բևեռլի Հիլզում բացել է նոր սրահ, որի ճարտարապետն է Ռիչարդ Մեյերը։ Պատկերասրահը բացվել է Էդ Ռուշեյի, Նան Գոլդինի, Ֆրենկ Գերիի, Ջեֆ Կունսի և Ռիչարդ Պրինսի աշխատանքների ցուցադրությամբ։ Այստեղ ներկայացված են նաև Պաբլո Պիկասոյի, Ռոյ Լիխտենշտեյնի աշխատանքներից։ Ջեֆ Կունսի «Տոնակատարություն» քանդակի ֆինանսավորման համար մի խումբ արտ-դիլերներ, այդ թվում նաև Գագոսյանը, երկար տարիներ աջակցել են արվեստագետին։ Գնորդները վճարել են 2-8 միլիոն դոլար Կունսի հսկայական փուչիկով շների, գունավոր սրտերի քանդակների համար ։
1999 թվականին Գագոսյան պատկերասրահը Սոհոյից տեղափոխվել է West 24-րդ փողոց։ Գլակման Մեյներ ճարտարապետական ստուդիայի կողմից 2,300 մ2 տարածք զբաղեցնող պատկերասրահում 1999 թվականի նոյեմբերին ներկայացվել են Ռիչարդ Սեռայի մոնումենտալ քանդակները։
2000 թվականի գարնանը Փիքադիլիում բացելով Կառուզո Սենթ Ջոնի նախագծով ստեղծված պատկերասրահը՝ Գագոսյան պատկերասրահը դառնում է միջազգային պատկերասրահ ։ Լոնդոնյան ցուցասրահը բացվում է իտալացի նկարչուհի Վանեսա Բիկռոֆտի աշխատանքների ցուցադրությամբ, որին հաջորդում է Քրիս Բուրդենի աշխատանքների ցուցադրությունը։ 2000 թվականի սեպտեմբերին Նյու Յորքում Գագոսյանը կազմակերպում է Հերստի աշխատանքների ցուցադրությունը՝ «Դամիան Հերստ, մոդելներ, մեթոդներ, մոտեցումներ, ենթադրություններ, արդյունքներ և եզրակացություններ»։
2007 թվականին Գագոսյանը մասնաճյուղ է բացում Հռոմում՝ ներկայացնելով Սայ Տվոմբլիի նոր աշխատանքները։ 2008 թվականի նոյեմբերին Գագոսյանը ընդլայնում է Մեդիսոն պողոտայի պատկերասրահը՝ դարձնելով այն քառահարկ։ Առաջին ցուցադրության ժամանակ ներկայացվում են Ֆրենսիս Բեկոնի, Ալբերտո Ջակոմետիի աշխատանքները ։
2010 թվականին Գագոսյանը պատկերասրահ է բացում Փարիզում՝ ներկայացնելով 5 ակրիլ աբստրակտ և Սայ Տվոմբլիի 5 բրոնզե քանդակներ, որոնցից յուրաքանչյուրի արժեքը կազմում էր 4-5 միլիոն դոլար, և դրանք վաճառվեցին նախքան պատկերասրահի պաշտոնական բացումը ։ Նույն տարում Ժնևի բիզնես շրջանում բացվում է փարիզյան պատկերասրահի փոքրամասշտաբ տարբերակը։
2011 թվականի սկզբում Հոնկ Կոնգում բացվում է 480 մ2 տարածքով պատկերասրահը ։
2012 թվականի հոկտեմբերին Գագոսյան պատկերասրահ է բացվում Փարիզից դուրս Լե Բուրժե շրջանում ։
Մամուլ
Ըստ ժամանակակից արվեստի միջազգային ArtReview ամսագրի կազմած «Արվեստի բնագավառում աշխարհի ամենաազդեցիկ 100 մարդկանց» («Power 100») ցանկի՝ Լարի Գագոսյանը գտնվում է թոփ տասնյակում (#1 2004 թվականին և 2010 թվականին և #2 2005, 2006, 2007, 2008 թվականներին) ։
Արտաքին հղումներ
Կատեգորիա:Պատկերասրահներ
Պրեզիդենտի Դուտրայի գավառ
Պրեզիդենտի Դուտրայի գավառ (Microrregião de Presidente Dutra) գավառ Բրազիլիայում, մտնում է Մարանիան նահանգի մեջ։ Մտնում է Մարանիան նահանգի կենտրոնական մարզի մեջ։ Բնակչությունը կազմում է 185 946 մարդ 2006 թվականի տվյալով։ Զբաղեցված տարածքը 6724,137 կմ²։ Բնակչության խտությունը 27,7 մարդ/կմ²։
Ղիտաան
Ղիտաան (ყიტაანი), գյուղ Վրաստանում։ Գտնվում է Կախեթի մարզի Գուրջաանի շրջանում։
Դիրք
Գյուղը գտնվում է ծովի մակարդակից 300 մետր բարձրության վրա։ Շրջկենտրոն Գուրջաանից հեռու է 12 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 271 մարդ, մեծամասնությունը՝ օսեր (72%)։
Ծանոթագրություններ
Կատեգորիա:Վրաստանի գյուղեր Կատեգորիա:Գուրջաանի շրջան
Ազատության հրապարակ (Թբիլիսի)
Դեպի Ազատության հրապարակ են տանում վեց փողոցներ՝ Ռուսթավելու պողոտան, Պուշկինի փողոցը, Լեոնիձեի փողոցը, Տաբիձեի փողոցը, Ապխազիի փողոցը, Դադիանիի փողոցը։ Ազատության հրապարակում են գտնվում Թբիլիսիի քաղաքապետարանի շենքը, Վրաստանի բանկի կենտրոնական գրասենյակը, «Մարիոթ» հյուրանոցը։ Ընթացքի մեջ է Հին Թբիլիսիի ինքնավարության շենքի կառուցումը։
Ազատության հրապարակը բազմիցս դարձել է մասսայական ելույթների թատերաբեմ, մասնավորապես Վարդերի հեղափոխության ժամանակ, ինչպես նաև խորհրդային տարիներին, երբ հրապարակում ցույցեր էին անցկացվում ԽՍՀՄ-ից Վրաստանի անկախացման պահանջով։ 2005 թվականին հրապարակում անցկացվել է Երկրորդ համաշխարհային պատերազմի ավարտի 60-ամյակին նվիրված տոնակատարությունը, որի ժամանակ հրապարակում հավաքվել էր շուրջ 100000 մարդ, որոնց առջև ելույթ են ունեցել ԱՄՆ նախագահ Ջորջ Բուշն ու Վրաստանի նախագահ Միխայիլ Սաակաշվիլին։
Խորհրդային տարիներին Ազատության հրապարակում կանգնեցված էր Լենինի արձանը։ 2006 թվականի նոյեմբերի 23-ին տեղի ունեցավ Ազատության արձանի բացումը։ Հեղինակը Զուրաբ Ծերեթելին է։ Հուշակոթողը ներկայացնում է վիշապին սպանող սուրբ Գևորգին։
Արտաքին հղումներ
Կատեգորիա:Թբիլիսիի հրապարակներ Կատեգորիա:Հրապարակներ այբբենական կարգով
Քրիստոնեությունն ըստ երկրների
Քրիստոնեությունը՝ ըստ երկրների, 2015 թվականի դրությամբ քրիստոնեությունը համաշխարհային բնակչության մոտ 7,5 մլրդ մարդկանցից ուներ 2,3 մլրդ կողմնակիցներ  ։ Այն ներկայացնում է աշխարհի մոտ մեկ երրորդը և աշխարհի ամենամեծ կրոնն է քրիստոնեական երեք մեծ խմբերով՝ կաթոլիկ եկեղեցի, բողոքականություն և արևելյան ուղղափառ եկեղեցի ։ Քրիստոնեական ամենամեծ դավանանքը կաթոլիկ եկեղեցին է 1,3 մլրդ մկրտված անդամներով ։ Քրիստոնեական երկրորդ ամենամեծ ճյուղը բողոքականությունն է (եթե այն համարվում է մեկ ընդհանուր խումբ) կամ արևելյան ուղղափառ եկեղեցին (եթե բողոքականները համարվում են բաժանված բազմազան աղանդների)։
Քրիստոնեությունը գերիշխող կրոն է Եվրոպայում, Ռուսաստանում, Հյուսիսային Ամերիկայում, Հարավային Ամերիկայում, Ֆիլիպիններում, Արևելյան Թիմորում, Հարավային, Կենտրոնական և Արևելյան Աֆրիկայում և Օվկիանիայում ։ Կան նաև մեծ քրիստոնեական համայնքներ աշխարհի այլ մասերում, ինչպիսին են՝ Ինդոնեզիան, Կենտրոնական Ասիան, Միջին Արևելքը և Արևմտյան Աֆրիկան, որտեղ քրիստենությունը երկրորդ ամենամեծ կրոնն է իսլամից հետո։ Միացյալ Նահանգներն ունի ամենամեծ քրիստոնյա բնակչությունն աշխարհում, նրան հաջորդում են Բրազիլիան, Մեքսիկան և Ռուսաստանը ։
Տարբեր ձևերով քրիստոնեությունը հետևյալ 16 երկրների պետական կրոնն է. Արգենտինա (կաթոլիկ Եկեղեցի), Հայաստան (Հայ առաքելական եկեղեցի), Տուվալու (Տուվալուի եկեղեցի), Տոնգա (Տոնգայի ազատ վեսլեյան եկեղեցի), Կոստա Ռիկա (կաթոլիկ եկեղեցի) , Դանիայի Թագավորություն (դանիական ազգային եկեղեցի) , Անգլիա (Անգլիայի եկեղեցի) , Հունաստան (Արևելյան ուղղափառ եկեղեցի), Վրաստան (Արևելյան ուղղափառ եկեղեցի)  , Իսլանդիա (Իսլանդիայի Եկեղեցի) , Լիխտենշտայն (կաթոլիկ եկեղեցի) , Մալթա (կաթոլիկ եկեղեցի) , Մոնակո (կաթոլիկ եկեղեցի) ,  Նորվեգիա (Նորվեգիայի ավետարանական լյութերական եկեղեցի) , Վատիկան (կաթոլիկ եկեղեցի) և Զամբիա։ Նախքան կառավարության տապալումը քրիստոնեությունը նաև Եթովպական Կայսրության պետական կրոնն էր (ընդունվել է մ.թ. 340թ. Աքսումի թագավորության կողմից) ։
ՄԱԿ-ի ոչ անդամ մշտական դիտորդ պետությունները
Նշում։ Մեկը, ընդհանուր առմամբ, ճանաչված ինքնիշխան պետություն է, մինչ մյուսը` էական, բայց սահմանափակ, ճանաչում ունեցող պետություն է։
ՄԱԿ-ի ոչ անդամ կամ դիտորդ պետություններ, որոնք ունեն էական, բայց սահմանափակ ճանաչում
Նշում։ Ընդգրկում է ՄԱԿ-ի ոչ անդամ կամ դիտորդ պետություններ, որոնք ունեն էական, բայց սահմանափակ ճանաչում։
Լավագույն տասնյակ
Ձախում քրիստոնյաների ամենամեծ թվով լավագույն տասը երկրների ցուցակն է, աջում՝ բնակչության քրիստոնյա զանգվածի մեջ ամենաբարձր տոկոս ունեցող լավագույն տասը երկրների ցուցակը ։
Առնվազն 10 մլն քրիստոնյա ունեցող երկրների ցուցակ՝ բնակչության մեջ քրիստոնյաների ամենաբարձր տոկոսով
Ընդհանուր առմամբ 126 երկրներ ունեն քրիստոնեական մեծամասնություն, մինչ 71 երկրներ ունեն քրիստոնեական փոքրամասնություն։ Փյու հետազոտության համաձայն՝ 232 երկրներից և տարածքներից 157-ն ունեն քրիստոնեական մեծամասնություն ։
Բնակչության աճ
«Christian Today»-ի համաձայն՝ 2015թ․-ին աշխարհում կար 2,4 մլրդ քրիստոնյա և 2012-ին Փյու հետազոտության կենտրոնի հարցման համաձայն, եթե այժմյան տենդենցը շարունակվի, քրիստոնեությունը 2050թ․-ի դրությամբ կմնա աշխարհի ամենամեծ կրոնը։ 2050թ․-ին քրիստոնեական բնակչությունը սպասվում է, որ կանցնի 3 մլրդ-ը։ Շատ խարիզմատիկ շարժումներ են առաջանում Աֆրիկայում, Լատինական Ամերիկայում, մահմեդական աշխարհում և Ասիայում   ։
Ծանոթագրություններ
Կատեգորիա:Քրիստոնեական աստվածաբանական շարժումներ Կատեգորիա:Քրիստոնեության ճյուղեր Կատեգորիա:Քրիստոնեություն ըստ երկրի
Ժիվկո Չինգո
Ժիվկո Չինգո (Живко Чинго, ), մակեդոնացի արձակագիր, լրագրող, դրամատուրգ։
Ժիվկո Չինգոն ծնվել է 1936 թվականին Օխրիդից ոչ հեռու Վելգոշտի գյուղում։ Գրականություն է ուսումնասիրել Սկոպյեի Սուրբ Կյուրեղ և Մեթոդիոսի համալսարանում։ Աշխատել է որպես լրագրող և Մակեդոնիայի ազգային թատրոնում՝ ռեժիսոր ։
1966 թվականին լույս է տեսել Չինգոյի «Արծաթե ձյուն» վիպակը, 1970 թվականին՝ «Հրդեհ» պատմվածքների գիրքը, իսկ 1971 թվականին՝ «Մեծ ջուր» վեպը ։
Ծանոթագրություններ
Կատեգորիա:Մակեդոնացի արձակագիրներ Կատեգորիա:Մակեդոնացի դրամատուրգներ Կատեգորիա:Մակեդոնացի լրագրողներ Կատեգորիա:Սկոպիեի համալսարանի շրջանավարտներ‏ Կատեգորիա:20-րդ դարի տղամարդ գրողներ Կատեգորիա:20-րդ դարի լրագրողներ
Դեղձերով աղջիկը
Դեղձերով աղջիկը (Девочка с персиками), Վալենտին Սերովի 1887 թվականին ստեղծած կտավը։ Գտնվում է Տրետյակովյան պատկերասրահում։
Պատմություն
Կտավը ստեղծվել է Աբրամցևում, Սավա Մամոնտովի կալվածքում։ Կտավում պատկերված է 12-ամյա Վերա Մամոնտովան։ Աղջիկը նստած է սեղանի մոտ՝ հագին մուգ թանաքագույն ժապավենով վարդագույն բլուզ, սեղանին դրված է դանակ, դեղձեր և տերևներ։
Կտավում պատկերված է Աբրամցևում Մամոնտովների կալվածքի հյուրասենյակը։ 1871 թվականին Մամոնտովները գնել էին դեղձերով կալվածքը։ Աբրամցևում Սերովն առաջին անգամ եղել է 1875 թվականին, ուր նա այցելել էր իր կոմպոզիտոր մոր հետ։
1887 թվականի օգոստոսին 11-ամյա Վերա Մամոնտովան, տուն մտնելով վերցնում է դեղձը և նստում սեղանի մոտ։ Սերովը, ով այդ պահին այդտեղ էր, առաջարկում է նկարել աղջկան։ 22-ամյա Սերովը շուրջ երկու ամիս ամեն օր նկարել է Վերային։ Սերովը նկարը նվիրում է Վերա Մամոնտովայի մորը՝ Ելիզավետա Մամոնտովային։ Կտավը երկար ժամանակ պահպանվել է Աբրամցևում՝ այն սենյակում, որտեղ ստեղծվել էր, հետագայում տեղափոխվել է Տրետյակովյան պատկերասրահ, իսկ Աբրամցևում կախված է նկարի կրկնօրինակը ։
1888 թվականին «Դեղձերով աղջիկը» կտավի համար Վալենտին Սերովն արժանացել է Մոսկվայի արվեստասեր հասարակության մրցանակի։
Մոդելը
Կտավում պատկերված է Վերա Սավվայի Մամոնտովան (1875, հոկտեմբերի 20 - 1907, դեկտեմբերի 27)։
1903 թվականի նոյեմբերին Մոսկվայում ամուսնացել է Ալեքսանդր Սամարինի հետ։ Իտալիա կատարած ուղևորությունից հետո հաստատվել են Բոգորոդսկում։ Ունեցել են երեք երեխա.
Ամուսնությունից հինգ տարի անց, 1907 թվականի դեկտեմբերին 32 տարեկանում հիվանդացել է թոքաբորբով և երեք օր անց մահացել։ Թաղված է Աբրամցևի Սուրբ Փրկիչ եկեղեցու մոտ։
Արտաքին հղումներ
Կատեգորիա:Վալենտին Սերովի նկարներ Կատեգորիա:1887 նկարներ Կատեգորիա:Տրետյակովյան պատկերասրահի նկարներ Կատեգորիա:Կանանց դիմապատկերներ
Ալգիս Բուդրիս
Կենսագրություն
Իսկական անունը Ալգիրդաս Յոնաս Բուդրիս է (Algirdas Jonas Budrys): Ծնվել է Քյոնիգսբերգում՝ լիտվական ընտանիքում։ 1936 թվականին հայրը՝ Յոնաս Բուդրիսը (Jonas Budrys, 1889-1964), նշանակվեց Նյու Յորքում Լիտվայի գլխավոր հյուպատոս, և ընտանիքի հետ միասին տեղափոխվեցին Ամերիկայի Միացյալ Նահանգներ ։ Պատերազմից հետո նա ներկայացրել է փախուստի մեջ գտնվող լիտվական կառավարությունը, ինչի արդյունքում Ալգիրդասը երկար ժամանակ պահպանել է լիտվական քաղաքացիությունը։ Ամերիկյան քաղաքացիություն ստացել է միայն 1990-ական թվականներին։
1947-1949 թվականներին սովորել է Մայամիի համալսարանում, իսկ 1951-1952 թվականներին՝ Կոլումբիայի համալսարանում։ Կինը Էդնա Դյունան է (1954)։ Ունեն չորս որդի։
Գործունեություն
Բուդրիսը երկար ժամանակ (1960-70-ական թվականներ), որպես խմբագիր, աշխատել է Չիկագոյի տարբեր հրատարակչություններում և գովազդային գործակալություններում։ Միևնույն ժամանակ սկսնակ ֆանտաստ գրողներին դասավանդել է գրելու վարպետություն և ոլորտում ճանաչվել լավագույններից մեկը։
Գրական գործունեության սկիզբը համարվում է 1952 թվականը՝ «Բարձրագույն նպատակ» պատմվածքով։ 1965 թվականից նրա գրախոսությունները պարբերաբար սկսեցին հայտնվել ԱՄՆ առաջատար գիտաֆանտաստիկ ամսագրերում՝ «Galaxy» և «Magazine Fantasy and Science Fiction» :
2007 թվականին, որպես քննադատ, իր գործունեության համար արժանացել է «Պիլիգրիմ» մրցանակի։
Արտաքին հղումներ
Կատեգորիա:Ամերիկացի գրողներ Կատեգորիա:Ֆանտաստ գրողներ Կատեգորիա:20-րդ դարի ամերիկացի վիպասաններ Կատեգորիա:Կոլումբիայի համալսարանի շրջանավարտներ Կատեգորիա:Հրապարակախոսներ Կատեգորիա:Ամերիկացի վիպասաններ Կատեգորիա:Ամերիկացի խմբագիրներ Կատեգորիա:Ամերիկացի հրատարակիչներ Կատեգորիա:Գրաքննադատներ Կատեգորիա:Ամերիկացի լրագրողներ Կատեգորիա:21-րդ դարի ամերիկացի վիպասաններ Կատեգորիա:Ամերիկացի տղամարդ վիպասաններ Կատեգորիա:Ամերիկացի ֆանտաստ գրողներ Կատեգորիա:20-րդ դարի ամերիկացի պատմվածքագիրներ
Լիա Ստուրուա
Լիա Ստուրուա (ლია სტურუა, ), վրացի բանաստեղծ, արձակագիր, գրականագետ։
Ծնվել է Թբիլիսիում։ Ավարտել է Թբիլիսիի պետական համալսարանի վրաց բանասիրության ֆակուլտետը, այնուհետև՝ ասպիրանտուրան։ 1974 թվականին պաշտպանել է գիտական ատենախոսություն՝ «Գույնի գեղարվեստական գործառույթը Գ. Տաբիձեի պոեզիայում»։ Երկար տարիներ դասախոսել է Թբիլիսիի համալսարանում, զուգահեռաբար ավագ գիտաշխատող է եղել Թբիլիսիի Շ. Ռուսթավելու անվան գրական ինստիտուտում։ Գալակտիոն Տաբիձեի թանգարանում գրական խորհրդական է։ Բազմաթիվ գրքերի հեղինակ է։ Թարգմանվել է գերմաներեն, ֆրանսերեն, անգլերեն, ֆիններեն։ 1997 թվականին նորվեգական հեռուստաընկերաթյունը նկարահանել է ֆիլմ Լիա Ստուրուայի (Յունա Մորիցի հետ) մասին ։
Ծանոթագրություններ
Կատեգորիա:Վրացի բանաստեղծներ Կատեգորիա:Վրացի արձակագիրներ Կատեգորիա:Վրացի գրականագետներ Կատեգորիա:Թբիլիսիի պետական համալսարանի շրջանավարտներ
Եվրոպական խորհրդի բանաձև (հայկական հարց)
Եվրոպական խորհրդարանը (Եվրոխորհրդարան) Եվրոպական տնտեսական համագործակցության (ԵՏՀ) ղեկավար մարմիններից է, ստեղծվել է 1957 թվականի Հռոմի պայմանագրով և օժտված է խորհրդատվական իրավունքով։ Օրենսդրական նախաձեռնության իրավունք չունի, բայց կարող է հանձնարարականներ մշակել ընդհանուր քաղաքական հարցերի վերաբերյալ։ Ունի 434 պատգամավոր, որոնք ընտրվում են 5 տարին մեկ՝ ընդհանուր ուղղակի ընտրությունների միջոցով։ Խորհրդարանում ֆրակցիաները կազմված են կուսակցականության սկզբունքով։ Միջխորհրդարանային կապեր է պահպանում տարբեր ազգությունների (այդ թվում և նախկին ԽՍՀՄ-ի) հետ։ Նստաշրջանները տեղի են ունենում Ստրասբուրգում (Ֆրանսիա), Լյուքսեմբուրգում, Բրյուսելում (Բելգիա)։
Հայերի ցեղասպանության հարցը Եվրոխորհրդարանում սկսել է քննարկվել 1983 թվականի սեպտեմբերի 19-ից, երբ սոցիալիստական ֆրակցիայի ներկայացուցիչներ Պաուլա Դյուպորը (Ֆրանսիա) և Էռնեստ Գլինը (Բելգիա) քննարկման ներկայացրին հայկական հարցի քաղաքական լուծման վերաբերյալ օրինագիծ։ 1984 թվականի հունվարի 22-ին այն քննարկվեց Եվրոխորհրդարանի քաղաքական հարցերի հանձնաժողովի նիստում։ Օրինագծում մատնանշվում էր, որ Եվրոխորհրդարանը «ԵՏՀ-ի նախարարների խորհրդից պահանջում է`
Քննարկման ժամանակ Հանձնաժողովի որոշ անդամներ առաջարկեցին տվյալ հարցը ընդգրկել Թուրքիայի վերաբերյալ Եվրոխորհրդարանին ներկայացվելիք ընդհանուր զեկուցագրի մեջ։ Սակայն Թուրքիայի կողմից ԳՖՀ կառավարության վրա գործադրված դիվանագիտական ճնշման հետևանքով ԳՖՀ-ից ընտրված պատգամավորներն առաջարկեցին և հասան այն բանին, որ Հանձնաժողովը հետաձգի տվյալ օրինագծի քննարկումը մինչև 1984 թվականի հունիսը՝ խորհրդարանական ընտրությունների ավարտը։ 1984 թվականի հոկտեմբերի 16-ին սոցիալիստական ֆրակցիայի նախագահ Անրի Սաբին (Ֆրանսիա), քաղաքական հարցերի հանձնաժողովի փոխնախագահ ժիզել Շարզատը, Էռնեստ Գլինը և ուրիշներ կրկին Եվրոխորհրդարանի քննարկմանը ներկայացրին հայկական հարցի մասին օրինագիծը։ 1984 թվականի դեկտեմբերին Հանձնաժողովը հանձնարարեց էթնիկական խնդիրների հայտնի մասնագետ Ժակ Վանդեմյոլբրուքին (Բելգիա) համակողմանիորեն դիտարկել հարցը և նախապատրաստել համապատասխան զեկուցագիր։ Աշխատանքի ընթացքում նա ենթարկվեց թուրքական պաշտոնատար անձանց ու լրագրողների ուժեղ ճնշմանը։ Թուրքիայի պրեմիեր մինիստր Թ. 0զալը հանդես եկավ հայտարարությամբ, որում նա սպառնում էր վերանայել Թուրքիայի տնտեսական քաղաքականությունն այն երկրների հետ, որոնց ներկայացուցիչները դեմ կլինեն Թուրքիայի՝ Եվրոխորհրդարան մտնելուն։ 1985 թվականի դեկտեմբերին Ժ. Վանդեմյոլբրուքը զեկուցագիրը ներկայացրեց Հանձնաժողովի քննարկմանը։ Միաժամանակ գիտության ու մշակույթի մի շարք ականավոր գործիչներ դիմեցին Ֆրանսիայի պրեզիդենտ Ֆրանսուա Միտերանին՝ խնդրելով հայերի ցեղասպանությունը դատապարտող օրինագիծ ներկայացնել եվրոպական խորհրդի հերթական նիստին (Լյուքսեմբուրգում)։ Դիմումը ստորագրել էին Ալբերտո Մորավիան (Իտալիա), խաղաղության նոբելյան և լենինյան մրցանակների դափնեկիր Շոն Մաք Բրայդը (Իռլանդիա), Նոբելյան մրցանակի դափնեկիրներ Ադոլֆո Պերես Էսքիվելը (Արգենտինա), Ջորջ Ուայլդը (ԱՄՆ) և ուրիշներ։ 1986 թվականի փետրվարին հարցի քննարկումը կրկին հետաձգվեց Հանձնաժողովի անդամների կողմից տեքստում բազմաթիվ ուղղումներ մտցնելու պատրվակով, ընդսմին 32 ուղղումներից 21-ը ներկայացրել էին ԳՖՀ-ի և Դանիայի պատգամավորները։ Վերջապես, 1987 թվականի փետրվարի 25-ին Հանձնաժողովը ձայների մեծամասնությամբ (25 կողմ, 23 դեմ) հավանություն տվեց ներկայացված օրինագծին։
Հունիսի 19-ին Եվրոխորհրդարանի պատգամավորներին դիմեց «Ֆրանսահայկական համերաշխություն» հասարակական կազմակերպությունը, որի կոչի տակ իրենց ստորագրություններն էին դրել գրողներ Ֆրանսուազ Սագանը, Էժեն Իոնեսկոն և Անրի Թրուայան, երգիչ Շառլ Ազնավուրը, պատմաբան Իվ Տերնոնը, նոբելյան մրցանակի դափնեկիրներ Անդրեյ Լվոֆն ու Լուի Նոելը և ուրիշներ։ Նրանք խորհրդարանին կոչ էին անում «որպես ցեղասպանություն որակել բնաջնջման այն ծրագիրը, որն իրականացվել էր հայերի նկատմամբ, և այդպիսով տեղ հատկացրել մարդկության ու Եվրոպայի հիշողության մեջ նրանց, ովքեր դեռևս գերեզման չունեն այս աշխարհում»։ Օրինագիծը մտցվեց Եվրոխորհրդարանի նստաշրջանի օրակարգի մեջ, որը տեղի ունեցավ 1987 թվականի հունիսի 15-ին, Ստրասբուրգում։ Հարցի առթիվ նախաձեռնությամբ համատեղ հանդես եկան կոմունիստական ու սոցիալիստական ֆրակցիաները, հունիսի 18-ին Եվրոխորհրդարանը 68 կողմով և 60 դեմով հավանություն տվեց «Հայկական հարցի քաղաքական լուծման մասին» բանաձևին։
Փաստաթղթի ներածականում նշվում էր, «որ թուրքական կառավարությունը մինչև օրս հրաժարվելով ընդունել 1915 թվականի ցեղասպանությունը, դրանով շարունակում է հայ ժողովրդին զրկել սեփական պատմություն ունենալու իրավունքից. .., որ հայերի պատմականորեն ապացուցված ցեղասպանությունը մինչև օրս չի ստացել ոչ քաղաքական դատապարտում, ոչ համապատասխան հատուցում, ... որ Թուրքիայի կողմից ցեղասպանության ընդունումը հետայսու կդիտվի որպես հայերի նկատմամբ բարոյական ռեաբիլիտացիայի խորապես մարդկային քայլ, որը միայն պատիվ կբերի թուրքական կառավարությանը...»։ Բանաձևի առավել կարևոր դրույթներից է հետևյալ կետը. «... Օսմանյան կայսրության մեջ հայ բնակչության հանդեպ 1915-1917 թթ. գործադրված ողբերգական իրադարձությունները համաձայն ՄԱԿ-ի Գլխավոր ասամբլեայի կողմից 1948 թվականի դեկտեմբերի 9-ին ընդունված Ցեղասպանության հանցագործությունը կանխելու և դրա համար պատժի մասին կոնվենցիայի, հանդիսանում է ցեղասպանություն»։ Եվրոխորհրդարանը եվրոպական խորհրդից պահանջում էր՝ ճնշում գործադրել թուրքական ներկա կառավարության վրա՝ 1915 թվականին կազմակերպված հայերի ցեղասպանությունը ճանաչելու համար և նպաստել Թուրքիայի և հայերի լիազոր ներկայացուցիչների միջև քաղաքական երկխոսություն հաստատելու գործին։ Նշվում էր, որ ԵՏՀ-ի մեջ Թուրքիայի ընդունումը ուղղակի կախման մեջ է հայերի ցեղասպանության փաստի ընդունման հարցում նրա կառավարության դիրքորոշումից։ Բանաձևի համաձայն՝ ԵՏՀ-ի մեջ Թուրքիայի մտնելու համար խոչընդոտ կլինեն նաև «Հունաստանի հետ վիճելի հարցերի լուծման ժամանակ միջազգային իրավական նորմերի կիրառումից նրա հրաժարումը, թուրքական օկուպացիոն զորքերի ներկայությունը Կիպրոսում, ինչպես նաև քրդական իրադարձությունների ժխտումը»։ Մատնանշվում էին մարդու իրավունքների խախտումները, ժողովրդավարության բացակայությունը Թուրքիայում։ Բանաձևը պահանջում էր. որպեսզի «Թուրքիայում ապրող հայկական փոքրամասնության նկատմամբ արդարացի վերաբերմունք լինի նրա ազգային ինքնատիպության, լեզվի, դավանանքի, մշակույթի և կրթական համակարգի հարցում...»։ Որոշակի տեղ էր տրվում պատմական հուշարձանների պահպանությունը բարելավելու անհրաժեշտությանը։ Եվրոխորհրդարանը ԵՏՀ անդամ երկրներին կոչ էր անում հռչակել «20-րդ դարում գործադրված ցեղասպանության ու մարդկության դեմ հանցագործությունների զոհերի հիշատակի օր», մասնավորապես, այն հանցանքների, որոնց զոհը դարձան հայերն ու հրեաները։
Բանաձևը գոհունակությամբ ընդունվեց աշխարհի շատ երկրների առաջադեմ հասարակայնության կողմից։ Թուրքական կառավարության վերաբերմունքը խիստ բացասական էր։ Այդ առթիվ կառավարական հայտարարության մեջ, որը տարածեց ԵՏՀ-ին առընթեր թուրքական մշտական պատվիրակությունը, բանաձևը բնութագրվում էր որպես «կողմնակալ» ու «ռասիստական» փաստաթուղթ, «ատելությամբ լի» թուրք ժողովրդի հանդեպ, որը մերժում է թուրքական կառավարությունը։
1987 թվականի օգոստոսի 10-ին ամերիկյան «Թայմ» շաբաթահանդեսը հրապարակեց թուրքական 13 ընկերակցությունների «Ուղերձը Եվրոպական խորհրդարանի անդամներին», որում իր արտահայտությունն էր գտել առաջին համաշխարհային պատերազմի տարիներին տեղի ունեցած իրադարձությունների վերաբերյալ թուրքական պաշտոնական պատմագրության և քարոզչության կողմից առավելապես կեղծված ու խեղաթյուրված այն տեսակետը, թե հայերը դարձել են պատերազմական անհրաժեշտությամբ իրականացված տեղահանության ու հիվանդությունների զոհ. և ոչ մի ցեղասպանություն էլ չի գործադրվել նրանց նկատմամբ։
Եվրոխորհրդարանի բանաձևը միջպետական կազմակերպության կողմից ընդունված առաջին պաշտոնական փաստաթուղթն էր, որի մեջ առաջին համաշխարհային պատերազմի ժամանակ երիտթուրքական կառավարության հանցավոր գործողությունները Օսմանյան կայսրության հայ բնակչության նկատմամբ որակվում են որպես ՄԱԿ-ի 1948 թվականի Ցեղասպանության հանցագործությունը կանխելու և դրա համար պատժի մասին կոնվենցիայով սահմանված ցեղասպանության դրսևորում։
Ծանոթագրություններ
Կատեգորիա:Հայոց ցեղասպանությանն առնչվող փաստաթղթեր
Գալուստ Արխանյան
Գալուստ Արխանյան, Հաջի Բեկ, ազգային-ազատագրական շարժման գործիչ, ֆիդայի, Հնչակյան կուսակցության անդամ։
Կենսագրություն
Հաճախել է ծննդավայրի դպրոցը։ Աշխատել է Կ. Պոլսում, որտեղ ծանոթացել է հնչակյան գործիչների հետ և ընդգրկվել հեղափոխական շարժման մեջ։ 1890 թվականին մասնակցել է Գում Գափուի ցույցին։ Իր միջոցներով զենք է գնել և փոխադրել Արմտան։ 1891 թվականին կազմակերպել է ֆիդայիների խումբ, որը հիմնականում գործել է Արմտանի շրջանում։ 1892 թվականին զինված բախումներ է ունեցել Դերսիմի և Օվաճըկի քրդերի հետ, որոնք հաղթական ելք են ունեցել։ Թշնամու դեմ մղած մարտերում վիրավորվել է։ Գործակցել է Դերսիմի Քեռիի (Շիշմանյան Ռուբեն) հետ։ Իր մղած բազմաթիվ կռիվներով կարողացել է սանձել հայ գյուղացիությանը կեղեքող քուրդ ավազակախմբերը։ Արժանացել է «Մնձուրի առյուծ» անվանմանը։ 1893 թվականի սեպտեմբերին Արխանյանի խումբը պաշարվել է Փոքր Արմտանի մեջ։ Թուրքական կանոնավոր զորքի հետ մարտը տևել է երեք օր, հայդուկների մեծ մասը նահատակվել է և վիրավորվել, վերջացել է զինամթերքը, Արխանյանը ստիպված հանձնվել է, տեղափոխվել է Երզնկայի բանտ։ Դատավարությունը տևել է մեկ տարի։ Արխանյանը 12 տարի մնացել է բանտում, 2 անգամ փախուստի անհաջող փորձ է արել։ Մահացել է բանտում տարափոխիկ հիվանդությունից։
Արխանյանի անունը մեծ ժողովրդականություն է վայելել։ Նրա քաջագործություններին նվիրված են բազմաթիվ երգեր և բանաստեղծություններ։ Վրթանես Փափազյանը Արխանյանի կերպարը մարմնավորել է «Հաջի բեկ» վիպակում։
Հերբերտ Ադամս Գիբբոնս
Հերբերտ Ադամս Գիբբոնս (Herbert Adams Gibbons, ), ամերիկացի միջազգայնագետ, իրավաբան։ Փիլիսոփայության դոկտոր։ Հայտնի է «Ասիայի նոր քարտեզը», «Աֆրիկայի նոր քարտեզը» և «Եվրոպայի նոր քարտեզը» գրքերով։
Կենսագրություն
Հերբերտ Գիբբոնսը ծնվել է Աննապոլիսում (Մերիլենդ)։ Սովորել է Ուիլյամ Պենի անվան դպրոցում և Ֆիլադելֆիայի Փենսիլվանիայի համալսարանում։ 1907 և 1913 թվականներին ստացել է դոկտորի և մագիստրոսի աստիճաններ Պրինսետոն համալսարանից ։ 1908 թվականին Պրինսետոնի աստվածաբանական սեմինարիայում ստացել է աստվածաբանի բակալավրի աստիճան։
Գործունեությունն սկսել է Թուրքիայում, որտեղ ի սկզբանե եղել է միսիոներ, այնուհետև Նյու Յորքի Herald Tribune-ի թղթակիցը։ Ամուսնացել է գրող Հելեն Դավենպորտ Գիբոսնի հետ (մահացել է 1960 թվականին) ։
1909 թվականի ապրիլին տեսել է հայերի և հույների նկատմամբ թուրքական հարձակումները ։ Հայոց ցեղասպանության մասին գրել է գիրք, որը վերնագրել է The Blackest Page in Modern History (Ժամանակակից պատմության ամենասև էջը) ։ Կինը՝ Հելենը, նույնպես գրել է իրենց փորձառությունների մասին Տարսոնում և Ադանայում և 1917 թվականին հրատարակել գիրք՝ «Տարսոնի կարմիր գորգերը» (The Red Rugs of Tarsus) : 1910-1913 թվականներին Թուրքիայում աշխատելու տարիներին եղել է Ստամբուլի Ռոբերտ քոլեջի պատմության և քաղաքատնտեսության պրոֆեսոր ։
Մահացել է 1934 թվականի օգոստոսի 7-ին 54 տարեկան հասակում Ավստրիայի Գրանդլսի համայնքում ։
Գործունեություն
Երկար ժամանակ եղել է «Նյու Յորք Հերսղդ» և եվրոպական մի շարք թերթերի թղթակիցը Թուրքիայում, դասավանդել է Տարսոնի ամերիկյան քոլեջում։ Թուրքական կառավարության կազմակերպած հայկական կոտորածների ականատես։
1916 թվականին Նյու Յորքում հրատարակել է «Նոր պատմության ամենասև էջը։ Իրադարձությունները Հայաստանում 1915 թվականին։ Փաստեր և պատասխանատվություն» գիրքը, որում իրական փաստերի հիման վրա նկարագրել է հայերի բռնագաղթը և ցեղասպանությունը։ Գիբբոնսը վկայում է, որ «1915 թվականի ապրիլից օսմանյան կառավարությունն ամբողջ Թուրքիայում... սկսեց իրականացնել հայ ժողովրդին կոտորելու մանրամասն մտածված ծրագիրը։ Վեց ամսվա ընթացքում կոտորել են մեկ միլիոն հայ։ Զոհերի թիվը և նրանց կոտորելու եղանակը անօրինակ են նոր պատմության մեջ» (Последние избиения в Армении, П., 1916, с. 3)։ Գիբբոնսը, առաջիններից մեկը, բացահայտել է հայերի տեղահանության և կոտորածների իրական նպատակները, առաջ քաշել թուրքական ղեկավար շրջանների պատասխանատվությունը հայերի ցեղասպանության համար, գերմանական կայսերական կառավարությանը մեղադրել թողտվության և անբարո քաղաքականություն վարելու մեջ։ 1921 թվականին Ֆրանսիային մեղադրել է Կիլիկիայում թուրքասեր քաղաքականության համար, ինչը հանգեցրել է հայկական նոր կոտորածների և հայերին հարկադրել լքել այդ բնօրրանը ևս։
Ծանոթագրություններ
Կատեգորիա:Ամերիկացի իրավաբաններ Կատեգորիա:Փրինսթոնի համալսարանի շրջանավարտներ Կատեգորիա:Փենսիլվանիայի համալսարանի շրջանավարտներ Կատեգորիա:Ամերիկացի լրագրողներ Կատեգորիա:Փիլիսոփայական գիտությունների դոկտորներ
Շապադաս դաս Մանգաբեյրասի գավառ
Շապադաս դաս Մանգաբեյրասի գավառ (Microrregião das Chapadas das Mangabeiras), գավառ Բրազիլիայում, մտնում է Մարանիան նահանգի մեջ։ Մտնում է Մարանիան նահանգի հարավային մարզի մեջ։ Բնակչությունը կազմում է 65 634 մարդ 2006 թվականի տվյալով։ Զբաղեցված տարածքը 16 876,956 կմ²։ Բնակչության խտությունը 3,9 մարդ/կմ²։
Գավառի կազմ
Գավառի կազմի մեջ են մտնում հետևյալ համայնքները.
Կատեգորիա:Բրազիլիայի գավառներ Կատեգորիա:Մարանիան նահանգի գավառներ
Ալֆրեդ Հայնեկեն
Վաղ շրջան
Ալֆրեդ Հենրի Հայնեկենը ծնվել է 1923 թվականի նոյեմբերի 4-ին Ամստերդամում։ Նա եղել է «Հայնեկեն» գարեջրի գործարանատիրոջ՝ Ժերար Ադրիանա Հայնեկենի թոռը, որը հիմնադրել էր գործարանը 1864 թվականին։ 1941 թվականիի հունիսի 1-ին նա մտնում է ծառայության Հայնեկեն ընկերությունում, որն այդ ժամանակ չէր պատկանում Հայնեկենն ընտանիքին։ Մի քանի տարի անց վերագնում է ակցիաները, և Հայնեկեն ընտանիքը դարձյալ սկսում է ղեկավարել ընկերությունը։ Նա ստեղծել է «Հայնեկեն Հոլդինգը», որը տիրապետում էր Հայնեկեն Ինտերնացիոնալի 50.005 տոկոսը, անձամբ պահում է «Հայնեկեն Հոլդինգի» ակցիաների գլխավոր փաթեթը։ Իր պաշտնոանթողության պահին՝ 1989 թվականին Հայնեկեն նիդեռլանդական ապրանքանիշը դարձնում է համաշխարհային ապրանքանիշ։
Անձնական կյանք
Ֆրեդի Հայնեկենն ամուսնացած է եղել Կենտուկի նահանգի գինեգործների ընտանիքից ամերիկուհի Լյուսիլ Քամինգի հետ։ Ավելի ուշ նրա աղջիկը՝ Շարլին դե Կարվալյո Հայնեկենը, ժառանգում է նրա ողջ ունեցվածքը։ Ֆրեդի Հայնեկենը մահացել է 2002 թվականի հունվարի 3-ին թոքաբորբից, Նորդվիկում  ։ Թաղված է Նորդվիկում։ Ալֆրեդ Հայնեկենը Հանուն դեմոկրատիայի և ազատության կուսակցության անդամ էր։
Առևանգում
Ֆրեդի Հայնեկենը և իր վարորդ Էբ Դոդերերը առևանգվել են 1983 թվականին և ազատ են արձակվել 35 միլիոն գուլդենի վճարմամբ, որն այսօր համարժեք է 16 միլիոն եվրոյի։ Ոստիկանությունը վերադարձրել է միայն 4 միլիոնը, մնացածը առևանգողները կամ թաքցրել, կամ էլ ծախսել էին։ Առևանգողներն էին Կոր Վան Խաուտը, Վիլլեմ Խոլլեեդերը, Յան Բելյաարդը, Ֆրանց Մայերը և Մարտին Էրկամպսը, որոնք արդյունքում ձերբակալվել և դատապարտվել են 8-12 տարի ժամկետով։ Միչև Նիդեռլանդներին հանձնելը վան Խաուտը և Խոլեդեերը 3 տսրի գտնվում էին Ֆրանսիայում, սկզբում փախուստի մեջ, ապա բանտում, հետո սպասելով հանձնման պայմանի փոփոխություններին, որից հետո տնային կալանք, դրանից հետո հոլանդական բանտ։ Կոր վան Խաուտը սպանվել է անծանոթի կողմից փողոցում 2003 թվականին։ Բելյաարդը դատվել է 12 տարի, ձեռնարկել է զինված խմբով փախուստի անհաջող փորձ, այնուամենայնիվ, ազատ է արձակվել 1991 թվականին։ 4 տարի հետո դարձյալ դատապարտվել է 12 տարի ազատազրկման ժամկետով՝ թմրանյութ անցկացնելիս մաքսատան աշխատակցին սպանելու պատճառով։ Մայերին տեղափոխել էին հոգեբուժարան, որտեղից շուտով փախչում և մինչև 1995 թվականը ապրում է Պարագվայում, մինչև նրան գտնում է ժուռնալիստ Փիթեր դե Վրիյեն, և այնտեղ էլ բանտարկվում է։ 2003 թվականին հանձնվել է հոլանդական բանտին, 2005 ազատվել է բանտից, վերադարձել իր երկիր՝ Պարագվայ։ Էրկամպսը եղել է խմբավորման ամենափոքրը և ստացել է 8 տարվա ազատազրկման ամենաքիչ ժամկետը։ 1996 թվականին նորից կալանավորվել է Իսպանիայում մեծ քանակով թմրանյութ տեղափոխելու համար։ Ֆրեդի Հայնեկենի առևանգման մոտիվներով նկարահանվել է երկու «Ֆրեդի Հայնեկենի առևանգումը» ֆիլմեր. առաջինը 2011-ին թվականին ՝Ֆրերդի Հայնեկեննի դերում՝ Ռուդգեր Հաուերը, երկրորդ ֆիլմը՝ 2015 թվականին, Հայնեկենի դերում Էնթոնի Հոփքինսը    ։
Արտաքին հղումներ
Կատեգորիա:Թոքաբորբից մահացածներ Կատեգորիա:Գործարարներ
Քոդալո
Քոդալո  (ქოდალო), գյուղ Վրաստանում։ Գտնվում է Կախեթի մարզի Գուրջաանի շրջանում։
Դիրք
Գյուղը գտնվում է ծովի մակարդակից 800 մետր բարձրության վրա։ Շրջկենտրոն Գուրջաանից հեռու է 37 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 346 մարդ, մեծամասնությունը՝ վրացիներ 100%։
Ծանոթագրություններ
Կատեգորիա:Վրաստանի գյուղեր Կատեգորիա:Գուրջաանի շրջան
Ալ-Խաշանիա
Ալ-Խաշանիա (الخشنية), լքված քաղաք Սիրայի Արաբական Հանրապետության հարավում՝ Ալ-Կունայտրայի մարզում։ Հանդիսանում է Ալ-Խաշանիայի շրջանի վարչական կենտրոնը։ Քաղաքի գտնվում է ՄԱԿ-ի խաղաղապահ առաքելության հսկողության տակ գտնվող տարածքի անմիջական հարևանությամբ։
1960 թվականին՝ նախքան Վեցօրյա պատերազմը (1967), այստեղ ապրում էր 1900 մարդ։ Այժմ բնակչության մասին տեղեկություններ չկան։ Քաղաքն ամբողջովին ավերված է։
Ծանոթագրություններ
Կատեգորիա:Սիրիայի քաղաքներ Կատեգորիա:Ալ-Կունեյտրայի գավառ
Դավիթ Շեմոքմեդելի
Դավիթ Շեմոքմեդելի (დავით შემოქმედელი, իսկական ազգանունը՝ Տակիձե, ), վրացի բանաստեղծ, արձակագիր, հրապարակախոս։
Ծնվել է 1953 թվականին, Վրաստանի Օզուրգեթի շրջանի Շեմոքմեդի գյուղում։ Այստեղից էլ նրա գրական անունը։
«Դավիթի» հրատարակչության տնօրենն է, Վրաստանի գրողների միության փոխնախագահը, Ռուսթավելու ընկերության նախագահը, Դավիթ Աղմաշենեբելու, Գալակտիոն Տաբիձեի, Նիկո Լորթքիփանիձեի և Մաչաբալու անվան մրցանակների դափնեկիր է, Վրաց մշակույթի դեսպան։ Հեղինակ է մեկ տասնյակից ավելի բանաստեղծական և արձակ ժողովածուների։ Թարգմանվել է բազմաթիվ լեզուներով, այդ թվում՝ հայերեն ։
Սեն Շան
Սեն Շան (Saint-Champ), կոմունա Ֆրանսիայում, մտնում է Ռոն Ալպեր մարզի կազմի մեջ։ Մտնում է Էնի դեպարտամենտում։ Բելլե շրջանի Բուրկ ան Բրես նահանգում։
Կոմունայի կոդը՝ 01341։
Բնակչություն
Կոմունայի բնակչությունը 2010 թվականին կազմել է 139 մարդ։
Արտաքին հղումներ
Կատեգորիա:Ֆրանսիայի համայնքներ Կատեգորիա:Ֆրանսիայի բնակավայրեր
Վահան Հովհաննիսյան (գրող)
Վահան Պողոսի Հովհաննիսյան, հայ գրող, մանկավարժ, հոգևոր գործիչ։